Valeriu Gheorghiţă, coordonatorul campaniei de vaccinare: Vom putea face prima doză de vaccin într-o localitate si rapelul în alta.
Persoanele care s-au vaccinat într-o localitate vor putea sa facă rapelul într-un alt centru. Încă nu este stabilit când anume va fi posibilă schimbarea centrului de rapel.
Persoanele care s-au vaccinat într-o localitate departe de casă, acolo unde au gasit locuri libere, vor putea sa facă rapelul într-un alt centru faţă de cel în care au făcut prima doză, a anunţat medicul Valeriu Gheorghiţă, coordonatorul campaniei de vaccinare, în cadrul unei conferinţe de presă.Încă nu este stabilit când anume va fi posibilă schimbarea centrului de rapel."Ne-am gândit să implementam în platformă sau luăm în calcul chiar prezentarea directă a persoanelor in centrele de vaccinare. Aici ne gândim să implementăm o comunicare cu cel puţin 72 de ore înainte de a se prezenta în centrul respectiv, tocmai pentru a asigura numărul de doze necesar. Deci da, ne gândim la aceste lucruri, am primit şi noi astfel de solicitări", a spus Valeriu Gheorghiţă.